Berit Schei

Berit Schei (født 12. oktober 1950)50 år i Adresseavisen den 12. oktober 2000. er norsk lege (gynekolog) og professor i samfunnsmedisin.

 Liv og virke 
Etter oppveksten i Trondheim tok hun cand.med. i Oslo i 1978 og fikk etter turnus jobb som gynekolog ved Innherred sykehus i Levanger. For Palestinakomiteen var hun i Sør-Libanon på oppdrag i 1982.Halldis Nergård, Voldtektsforskeren i Adresseavisen den 8. mars 2003. I 1980-årene satt hun i likestillingsnemnda i Den norske legeforening og hun var pådriver for å få etablert voldtektsmottak ved Regionsykehuset i Trondheim (åpnet 1988).Jenny Lippestad, Hun arbeider for at leger skal lytte mer til kvinnene i Aftenposten den 15. september 1993.

Med stipend fra Norges almenvitenskapelige forskningsråd (NAVF) ble hun dr.med. i 1990 på avhandlingen «Fanget i kjærlighetens vold - fysisk og seksuell mishandling - en risiko for gynekologiske sykdommer og svangerskapskomplikasjoner».Bente Haarstad, I kjærlighetens vold i Aftenposten den 27. november 1990. Dette var ved Universitetet i Trondheim der hun fortsatte som leder for kvinneforskningen, og ble professor i samfunnsmedisin. For Norsk Folkehjelp jobbet hun i 1994 i Zenica, Bosnia ved en klinikk for voldtatte kvinner.Per Kristian Bjørkeng, Norsk lege: Krigsvoldtekt ledd i etnisk utrenskning i Aftenposten den 24. februar 1994.  Til 100-årsjubileumet for Norske Kvinners Sanitetsforening i 1996, var Schei en av fire som fikk en pris på 250 000 kroner.N.K.S.-priser til fire forskere i Aftenposten den 5. oktober 1996.  I 1997–98 var hun gjestende professor ved University of Toronto.

Fra 1998 er hun landets første professor i kvinnehelse og overlege ved Kvinneklinikken ved St. Olavs Hospital. Etter ett år som leder for det nyopprettede  Center for Voldtægtsofre, Rigshospitalet København (og en adjunkt professorstilling ved Universitetet i København 2000–05), ble hun i 2001  utnevnt av Justis- og politidepartementet til å sitte i Kvinnevoldsutvalget,Offisielt fra statsråd fra NTB tekst den 31. august 2001. som i 2003 konkluderte med NOU-rapporten «Retten til et liv uten vold». Hun vant Kvinnerettsprisen fra Samarbeidsgruppa for 25. november i 2004Pris til modig talskvinne i Universitetsavisa den 30. november 2004. og  Dixiprisen i 2006.Dixiprisen 2006  fra dixi.no. Hun fikk Karl Evangs pris i 2008 på kroner 50 000 for sitt arbeid mot vold mot barn og kvinner.Karl Evang-prisen til Berit Schei  av NTB, i Adresseavisen den 14. oktober 2008. Samme året fikk hun hedersprisen fra Norsk gynekologisk forening.Heidersprisen fra Norsk gynekologisk forening. Hun ble utnevnt til Ridder av 1. klasse av Den Kongelige Norske St. Olavs Orden for sin innsats for kvinnehelse i 2022.

Hun er grandniese av geologen Per Schei (1875–1905) og gift med medisinprofessor Leiv Bakketeig (født 1938).

 Utgivelser 
 Trapped in painful love. Physical and sexual abuse by spouse - a risk factor of gynaecological disorders and adverse perinatal outcomes. Trondheim: Tapir, 1990.
 «Kvinner lider, menn dør - folkehelse i kjønnsperspektiv», 2007 (red.)



 Referanser 

 Eksterne lenker 
 https://www.ntnu.no/ansatte/berit.schei (Scheis profilside på ntnu.no)

Kategori:Norske leger
Kategori:Gynekologer
Kategori:Norske medisinprofessorer
Kategori:Professorer ved NTNU
Kategori:Alumni fra NTNU
Kategori:Personer tilknyttet St. Olavs hospital
Kategori:Riddere av 1. klasse av St. Olavs Orden
Kategori:Medlemmer av Det Kongelige Norske Videnskabers Selskab
Kategori:Fødsler i 1950